o
van joncker jacob van sombreffe
Het sijn come in recht voe meye en scepen van loeven joncker jacob he van sombreg
in deen zijde en engelbrecht van lyemelet die naden recht der stat van loeven
comen en geleyt es totten goeden jacobs wilen lopi le bedit vanden pier bij wave
in dander van alsulken haefeliken en erfelike goeden als bleven sijn nade doet
oits wilen zone des voirs jacobs wilen le bedit gelege te pier voirs dair
de voirs joncker jacob een aensprake dede totte voirs goeden seggende dat de
voirs wilen jacob den voirs wilen otten sine bastart zone inde voirs goede beyde
have en erve geset en gevesticht hadde naden recht voe se meye en scepen van
pier seggende voirt dat de voirs wilen otte de bastart nadoet sijns vaders
voirs en na inhebben vander voirs guedinge en vestinge besette hadde omtrint
vii jae en dat de selve otte dair uut starf als uut sine erve En dat dit
waer was dat boet de voirs jonck jacob te thone also hi dat sculdech was te
thonen en mette misten c Op dwelc de voirs yngelbrecht met sine voir
spreke dede verantworden seggende dat hem de voirs goede volgen souden en
sculdech waren te volgen en dat bi deser redene want den schoutbrief dair
mede hij gelegt waer totte goeden des voirs wilen jacob le bedit gemaict
en bekent was eer de selve jacob der voirs goede derfde Op dwelc de
meyer van loeven maende de scepen van loeven wes een recht sijn zoude
dair op de scepen van loeven den voirs joncker jacob wijsden tot sine
thonisse die t stont dair na thoende met een curgraf dat uuter
scepen come van pier genome was dat de voirs jacob wilen be bedit
den voirs wilen otten sine bastart sone inde voirs goede geset gevesticht
en gegoedt hadde dair na droge iiii scepen van pier dat dat also
gelijc tvoirs tymgraf begreep opdes hen strate geschiet wae met
manisse en vonisse des meyers en scepen van pier en na shoefs
recht aldair Voirt droeghen ii goede kenaepen ouders en wonechtich
inden dorpe van pier dat sij gesien hadden over xl of over xlv jae
en me gesien dat so wanneer en bastart starf onder de heerlicheit
des voirs jonck jacobs van sombreffe dat de selve jonck jacob en
sijn voirsete dair af vander heerlicheit wege have en erve behielde
bast
voirtaen droege de voirs scepen en goede mane dat de voirs otte lest
It
was op dwelc de meyer van loeven maende de scepen van loeven
wes een recht sijn zoude die dair op wijsden dat alsulke toeleyt
als dair mede de voirs engelbrecht come was tot den goede des voirs
wilen jacobs le bedit den selve jonck jacob aent goet die hij aen
gesproke hadde gheen ontstade doen en sal cor rike lombt abs borch
iunior haenwijc broede vilde febp iii anno xiiii xxvii